רצח בנימין אחימאיר

רצח בנימין אחימאיר הוא פיגוע טרור פלסטיני שאירע ב-12 באפריל 2024, בו נרצח הנער בנימין אחימאיר בן ה-14, בעת שרעה צאן. אחימאיר היה נעדר במשך כיממה עד שנמצאה גופתו. עוד לפני היוודע דבר הירצחו של אחימאיר, מתנחלים החלו בהתקפה של כפרים פלסטינים סמוכים, שבמהלכה נרצחו ארבעה פלסטינים.

== הפיגוע ==
בנימין אחימאיר שהה בחופשה מלימודיו בחוות גל יוסף הסמוכה למאחז מלאכי השלום, סמוך לכפר הפלסטיני אל-מוע'ייר בנפת רמאללה. ביום שישי, 12 באפריל 2024 ב-6:00 בבוקר, יצא מהחווה לבדו עם עדר כבשים, ומאז נותק הקשר עמו. בשעות הצהרים העדר חזר בלעדיו, אז הוכרז על היעדרו.

במהלך החיפושים אחר הנער, כיתרו כוחות צה"ל לזמן מה את הכפרים דומא ואל-מוע'ייר, ובמקום התפתחו עימותים על התושבים. בהמשך היום תקפו מתנחלים את הכפר אל-מוע'ייר, פרצו אל אזור הכפר הסמוך לחווה, הציתו כלי רכב, יידו אבנים, ירו, רצחו תושב אחד ופצעו 25 אחרים. כוחות צה"ל ומג"ב ניסו להפריד בין הצדדים, בעוד צוותי מד"א החלו בטיפול באזרחים ישראלים שנפצעו במהומות. לבסוף, הוצאו כלל הישראלים מאל מוע'ייר על ידי כוחות הביטחון.כוחות צה"ל ואזרחים בחיפושים אחרי בנימין אחימאירלמחרת, ב-13 באפריל, יחידה 636 מצאה את גופתו של אחימאיר באמצעות רחפן. הרצח נקבע כפיגוע טרור לאומני. אבן מגואלת בדם וסכין אותרו סמוך לגופה. ממצאים שנמצאו בזירה העידו כי בין אחימאיר למחבל התנהל מאבק ממושך. ההנחה היא שהוא נרגם בסלעים ובאבנים. האירוע התרחש בסמיכות לחווה ממנה יצא.
צה"ל במהלך החיפושים אחרי בנימין אחימאיר
טייבה]]
חיילי צה"ל ושוטרי משטרת ישראל המשיכו במרדף אחר החשודים בביצוע הפיגוע.

== לאחר הרצח ==
תוצאות תקיפת מתנחלים בכפר אל-מוע'ייר
עוד לפני היוודע דבר הירצחו של אחימאיר, מתנחלים החלו בהתקפה של כפרים פלסטינים סמוכים, שבמהלכה נהרגו ארבעה פלסטינים.<ref name=":0" /><ref name=":1" /> על רקע המהומות ועל מנת למנוע הפרות סדר אלימות החליט צה"ל לתגבר את הכוחות בגזרה. לפי ארגון זכויות האדם הישראלי "יש דין", לפחות עשרה כפרים הותקפו, כאשר בתים וכלי רכב ניזוקו.

במתקפה על הכפר אל-מוע'ייר פרצו מתנחלים לכפר, הציתו בתים וכלי רכב כולל כבאית שהוזעקה לטפל בשריפות כוחות צה"ל ומג"ב ניסו להפריד בין הצדדים. תושב הכפר, ג'יהאד אבו עליה בן 26 נהרג ו־25 תושבים נפצעו. מתנחלים הציתו כלי רכב וזרקו אבנים גם במספר כפרים באזור, בהם דיר דיבוואן, קוסרה, ביתין, סילוואד, סינג'יל, תורמוס עיא וביתילו. במהלך העימותים נפצעו לפחות שמונה פלסטינים ומספר יהודים. מצה"ל נמסר כי בדומא ובאל-מוע'ייר בוצע גם ירי חי. צלם עיתונות הותקף באזור דומא על ידי 20 מתנחלים, חלקם במדי צבא וציודו נשרף. דובר צה"ל מסר כי עשרות ישראלים ופלסטינים נפגעו במהלך העימותים שפרצו בכמה מוקדים ביהודה ושומרון לאחר רצח הנער. שני תושבי בנימין שהתגוררו ביישובים סמוכים למלאכי השלום נעצרו בחשד שהשתתפו בהתפרעויות. לטענת ראש עיריית עקרבה, כ-50 מתנחלים תקפו את העיירה, רבים מהם חמושים. המתנחלים ירו והרגו שניים מהתושבים. עדי ראייה טענו כי חיילים ישראלים נכחו במקום, אך לא התערבו ובמקום זאת עמדו מנגד וצפו במתרחש. לפי הסהר האדום הפלסטיני, החיילים חסמו אמבולנסים מלהגיע לפצועים. מנגד דובר צה"ל אמר שדווח על תקיפת רועה ישראלי על ידי פלסטינים באזור גיתית שהתפתח לעימות. חיילי צה"ל הגיעו למקום על מנת לפזר את העימות, שבמהלכו נהרגו שני פלסטינים שלא מאש צה"ל.

ב-28 באפריל הוציא שר הביטחון, יואב גלנט צווים למעצר מנהלי של חמישה פעילי ימין קיצוני בחשד לביצוע פשיעה לאומנית על רקע אירועי האלימות.

משרד הבריאות הפלסטיני דיווח שבמתקפה על הכפר ביתין עומר חאמד בן ה-17 מת מפצעיו שעות לאחר שנורה על ידי מתנחלים. ב-2 במאי נעצר תושב בית אל בן 34 בחשד שרצח את הנער.<ref name=":0" />

למחרת ההלוויה, ב-15 באפריל, החרימו כוחות משטרה ואנשי המנהל האזרחי ציוד חקלאי מחוות 'גל יוסף' שבסמוך אליה נרצח אחימאיר וממלאכי השלום. השרים בצלאל סמוטריץ' ואיתמר בן גביר תקפו את שר הביטחון יואב גלנט על ההחלטה.

== חקירת רצח אחימאיר ==
ב-22 באפריל 2024 בפעילות משותפת של שב"כ, משטרת ישראל וצה"ל, נעצר אחמד דוואבשה מהכפר דומא, שחשוד בביצוע הרצח. בחקירתו קשר עצמו לפיגוע.

==הנצחת בנימין אחימאיר==
להנצחת זכרו של בנימין אחימאיר פתחה משפחתו בקמפיין גיוס המונים למימון הקמת בית מדרש על שמו.

==קישורים חיצוניים==

* 

== הערות שוליים ==

קטגוריה:פיגועי טרור בישראל ב-2024
קטגוריה:יהודה ושומרון: פיגועים
קטגוריה:רצח קטינים בישראל על רקע לאומני
קטגוריה:גוש שילה
קטגוריה:זירת יהודה ושומרון במלחמת חרבות ברזל
קטגוריה:פיגועי טרור במהלך מלחמת חרבות ברזל
קטגוריה:פיגועי יידוי אבנים